text: # 2018 nièng Dĕ̤ng-hāi iù-sùng puâng-dùng
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Dĕ̤ng-hāi iù-sùng puâng-dùng sê̤ṳ-giông (東海油船碰撞事件) huák-sĕng găk 2018 nièng 1 nguŏk 6 hô̤. Hī siŏh nĭk màng-buŏ 8 diēng cō̤-êu, Bă-nā-mā-gék (巴拿馬籍) „SANCHI“ iù-sùng gâe̤ng Hiŏng-gē̤ng-gék sáng-huó-lùng (散貨輪) „CF CRYSTAL“, giàng gáu liê Siông-hāi 300 gŭng-lī gì hāi-méng, dŏk-iòng dâung siŏh dŏi. Iù-sùng „SANCHI“ diē-sié ô ngìng-sék-iù (凝析油), cṳ̄-káik sùng cêu ké̤ṳk huōi-siĕu kó̤.
  14 hô̤ cā-tàu 10 diēng cō̤-êu, hàng-bók-cháuk lā̤ bŭk-iòng (爆燃). Huōi huōng-ùi cĭng duâi, siĕu iā gèng, â̤ gáu 200 mī. Sùng gà̤-dēng huōi-iĕng ŭ-tók-tók. Sùng-tā̤ (船體) iâ mâing-mâing sīng lŏk kó̤. Â-dáu 3 diēng cō̤-êu, iù-sùng gó̤-lòng ciáh sīng kó̤. Gŏng-gé̤ṳ Dṳ̆ng-guók Guók-gă Hāi-iòng-guŏh (中國國家海洋局) gì gōng-huák, ĭng-ôi sùng ké̤ṳk huōi-siĕu kó̤, cĭng că̤ iù-ŭ (油污) găk hāi gà̤-dēng siĕu, sĕng-tái kuàng-gīng (生態環境) sê̤ṳ gáu ék-dêng īng-hiōng.
title: 2018 nièng Dĕ̤ng-hāi iù-sùng puâng-dùng
wikitext: {{twinLAT|2018年東海油船碰撞}}
  
  '''Dĕ̤ng-hāi iù-sùng puâng-dùng''' sê̤ṳ-giông (東海油船碰撞事件) huák-sĕng găk [[2018 nièng]] 1 nguŏk 6 hô̤. Hī siŏh nĭk màng-buŏ 8 diēng cō̤-êu, [[Bă-nā-mā]]-gék (巴拿馬籍) „SANCHI“ [[iù-sùng]] gâe̤ng [[Hiŏng-gē̤ng]]-gék [[sáng-huó-lùng]] (散貨輪) „CF CRYSTAL“, giàng gáu liê [[Siông-hāi]] 300 [[gŭng-lī]] gì hāi-méng, dŏk-iòng dâung siŏh dŏi. Iù-sùng „SANCHI“ diē-sié ô [[ngìng-sék-iù]] (凝析油), cṳ̄-káik sùng cêu ké̤ṳk huōi-siĕu kó̤.<ref name="人民網">{{cite news|title=国家海洋局：东海油轮碰撞致生态环境受到一定影响|url=http://society.people.com.cn/n1/2018/0114/c1008-29763671.html|publisher=人民網}}</ref><ref>{{cite news|title=上海沖から漂流中のタンカーが爆発、沈没　３２人が不明|url=https://www.asahi.com/articles/ASL1G64JXL1GUHBI00T.html|publisher=朝日新聞|language=ja|accessdate=2018-01-15|archive-date=2018-01-14|archive-url=https://web.archive.org/web/20180114223539/https://www.asahi.com/articles/ASL1G64JXL1GUHBI00T.html|deadurl=yes}}</ref>
  
  14 hô̤ cā-tàu 10 diēng cō̤-êu, hàng-bók-cháuk lā̤ bŭk-iòng (爆燃). Huōi huōng-ùi cĭng duâi, siĕu iā gèng, â̤ gáu 200 mī. Sùng gà̤-dēng huōi-iĕng ŭ-tók-tók. Sùng-tā̤ (船體) iâ mâing-mâing sīng lŏk kó̤. Â-dáu 3 diēng cō̤-êu, iù-sùng gó̤-lòng ciáh sīng kó̤. Gŏng-gé̤ṳ Dṳ̆ng-guók Guók-gă Hāi-iòng-guŏh (中國國家海洋局) gì gōng-huák, ĭng-ôi sùng ké̤ṳk huōi-siĕu kó̤, cĭng că̤ iù-ŭ (油污) găk hāi gà̤-dēng siĕu, sĕng-tái kuàng-gīng (生態環境) sê̤ṳ gáu ék-dêng īng-hiōng.<ref name="人民網"/>
  ==Chăng-kō̤ cṳ̆-lâiu==
  <references/>
  
  [[分類:Dṳ̆ng-guók]]